ધન રાશિના જાતકો જીવનમાં કોઈ નક્કર સાહસ કરવાની ફિરાકમાં હોય છે. તેઓ કોઇથી જલ્દી ડરતા નથી. પરિસ્થિતિ પહેલા તેઓ પરિસ્થિતિની ઉપર હાવી થઇ જાય છે. એક લક્ષ્ય નક્કી કરીને તેઓ તેની પાછળ લાગી જાય છે. ધન રાશિના જાતકો અન્ય લોકોમાંથી પ્રેરણા લે છે. તેઓના જીવન દરમ્યાન તેમની આધ્યાત્મિક પ્રગતિ લોકોનેઆંખે ઉડીને વળગે છે. ધન રાશિના જાતકો ખુબ પૈસા કમાઈ શકે છે, પરંતુતેઓએ જીવન દરમ્યાન ખોટા સાહસને ઓળખીને બચવું પણ જરૂરી છે. ધન રાશિના જાતકો કોઈ પણ હુન્નર કે રમતગમતના વિષયોમાં પારંગત થઇ શકે છે. તેમની માટે લગ્ન જીવન કે ભાગીદારીના વિષયો ગૌણ હોય છે, તેઓ બધા કામોમાં કદાચ એકલા જ કાફી છે. ધન રાશિના જાતકો જીવનદરમ્યાન વ્યવસાયમાં અચૂક ઝંપલાવે છે, તેઓ વ્યવસાયની બાબતોમાં ગુપ્તતા સાથે લાંબો સમય આગળ ચાલી શકે છે. ધન રાશિના જાતકોને નોકરી પસંદ નથી તેવું મોટેભાગે જોવા મળે છે.